CELEX: 31989R0439
Language: mt
Date: 1989-02-22 00:00:00
Title: Ir-Regolament tal-Kummissjoni (KEE) Nru 439/89 tat-22 ta’ Frar 1989 li jemenda r-Regolament (KEE) Nru 411/88 dwar il-metodu li għandu jintuża u r-rati ta’ mgħax li għandhom jiġu applikati għall-kalkolazzjoni tal-ispiża ta’ intervent ta’ finanzjar fil-forma ta’ xiri, ħażna u bejgħ

Avviż Legali Importanti

|

31989R0439

Official Journal L 051 , 23/02/1989 P. 0007 - 0007 Finnish special edition: Chapter 3 Volume 28 P. 0144  Swedish special edition: Chapter 3 Volume 28 P. 0144 

		Ir-Regolament tal-Kummissjoni (KEE) Nru 439/89tat-22 ta’ Frar 1989li jemenda r-Regolament (KEE) Nru 411/88 dwar il-metodu li għandu jintuża u r-rati ta’ mgħax li għandhom jiġu applikati għall-kalkolazzjoni tal-ispiża ta’ intervent ta’ finanzjar fil-forma ta’ xiri, ħażna u bejgħIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 1883/78 tat-2 ta’ Awissu li jistabbilixxi regoli ġenerali għall-iffinanzjar ta’ interventi mill-Fond Ewropew ta’ Gwida u Garanzija Agrikola, Taqsima ta’ Garanzija [1], kif l-aħħar emendat permezz tar-Regolament (KEE) Nru 2050/88 [2], u b’mod partikolari l-Artikolu 5 tiegħu,Billi l-ewwel paragrafu ta’ l-Artikolu 5 tar-Regolament (KEE) Nru 1883/78 jipprovdi għall-iffissar għall-Komunità ta’ rata ta’ interessi uniformi, li tirrapreżenta r-rati ta’ interessi li huma fil-fatt imħallsa; filwaqt li t-tieni paragrafu jagħti setgħa lill-Kummissjoni li tiffissa rata ta’ interess uniformi f’livell iktar baxx mill-livell rappresentativ sal-1992; Billi l-Kummissjoni għamlet użu minn din il-possibilità, billi ffissat r-rata ta’ interess uniformi għal 7 % mill-1986; billi, bil-ħsieb ta’ l-evoluzzjoni tar-rati ta’ interessi tal-Istati Membri huwa meħtieġ li din ir-rata ta’ interess tiżdied;Billi t-tieni paragrafu ta’ l-Artikolu 5 tar-Regolament (KEE) Nru 1883/78 jagħti s-setgħa lill-Kummissjoni li tiffissa r-rati ta’ interess uniformi f’livell aktar baxx għal dawk l-Istati Membri li għandhom spejjeż ta’ interessi iktar baxxi minn dawk li joħorġu mill-applikazzjoni tar-rata ta’ interess uniformi għall-kalkolazzjoni ta’ l-ispejjeż ta’ finanzjar;Billi l-kundizzjonijiet stipulati fl-Artikolu 5 imsemmi huma mwettqa f’ċerti Stati Membri; billi fil-fatt, rati ta’ interess taħtil-livell tar-rata ta’ interess uniformi ġew reġistrati f’dawn l-Istati Membri sa mill-1986;Billi huwa xieraq li tiġi stabbilita għall-Istati Membri konċernati rata ta’ interess speċjali li tiġi applikata f’dawn l-Istati Membri sa mill-1 ta’ Jannar 1989 ‘l quddiem u li jiġi emendat ir-Regolament tal-Kummissjoni (KEE) Nru 411/88 [3] kif suppost;Billi l-Kumitat tal-FEGGA ma tax opinjoni fiż-żmien stipulat mill-President tiegħu,ADOTTAT DAN IR-REGOLAMENT:Artikolu 1Regolament (KEE) Nru 411/88 huwa emendat permezz tal-preżenti kif ġej:1. L-Artikolu 3 huwa mibdul b’dan li ġej:"L- Artikolu 3Ir-rata ta’ interess msemmija fl-Artikolu 5 tar-Regolament (KEE) Nru 1883/78 għandha tkun ta’ 7,7 %."2. Fl-Artikolu 4, it-tieni paragrafu hu mibdul b’dan li ġej:"2. Għall-perjodu bejn l-1 ta’ Jannar u t-30 ta’ Settembru 1989, ir-rata ta’ interess speċifika għandha tkun ta’:- 6 % għall-Ġermanja,- 6,5 % għall-Olanda u għall-Lussemburgu."Artikolu 2Dan ir-Regolament jidħol fis-seħħ fit-tielet ġurmata wara l-pubblikazzjoni tiegħu fil-Ġurmal Uffiċjali tal-Komunitajiet Ewropej.Japplika b’effett mill-1 ta’ Jannar 1989.Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.Magħmul fi Brussel, fit-22 ta’ Frar 1989.Għall-KummissjoniRay Mac SharryMembru tal-Kummissjoni[1] ĠU L 216, tal-5.8.1978, p. 1.[2] ĠU L 185, tal-15.7.1988, p. 6.[3] ĠU L 40, tat-13.2.1988, p. 25.--------------------------------------------------